ועדת הכספים, כנסת 17, פרוטוקול מספר 645, 2007-12-23 14:50

אמנון כהן: שלום לכולם, אני פותח את ישיבת ועדת הכספים.

אמנון כהן: הנושא על סדר היום – הצעת חוק ההסדרים במשק המדינה(תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח-2007.

אמנון כהן: הנושא פרק א' – מטרת החוק.

אמנון כהן: סעיף 1.

אמנון כהן: יסביר נציג האוצר.

אמנון כהן: בבקשה.

אייל אפשטיין: אני אקריא את מטרת החוק (קורא מוך החוק).

אייל אפשטיין: הכל מונח פה לפניכם.

אמנון כהן: מי בעד?

קריאה: מה זה היעדים?

אמנון כהן: חברת הכנסת נוקד – ממה את רוצה להסתייג?

אורית נוקד: מהחוק כולו.

אורית נוקד: אני חושבת שהחוק הזה לא היה צריך להיות בספר החוקים, ורבות דובר על חוק ההסדרים, חוק שתפח והגיע לממדים מפלצתיים, שבאמצעותו הממשלה מצליחה לכפות את רצונה על הכנסת בהליך חקיקה מזורז, מבלי שחברי הכנסת מבינים את המשמעויות.

אורית נוקד: כמובן שאחת הרעות החולות של החוק היא היכולת לבטל חוקים קיימים, כפי שכתוב באמת בסעיף 1 - -

אמנון כהן: פגיעה בדמוקרטיה, את אומרת.

אורית נוקד: - - על חוקים קיימים שהכנסת חוקקה וזאת, באמצעות הרמת יד.

אורית נוקד: בדרך כלל הרי החוק מורכב מקרוב ל – 200 סעיפים וחברי הכנסת אמורים להבין את הכל ולתמוך כמעט בכל.

אורית נוקד: החוק פוגע בדמוקרטיה ובכבודה של הכנסת וגם בג"ץ התייחס לכך.

אורית נוקד: אני רוצה להציע דבר שאני חושבת שהוא גם מעשי – הייתי מעדיפה שהחוק יבוטל אבל אני יודעת שבסופו של דבר בשנת 85 כשחוקקו את חוק ההסדרים היתה כוונה באמת לסייע למדיניות הכלכלית של הממשלה.

אורית נוקד: אבל מה שקרה מאז ועד היום הוא שהחוק מאד תפח וגדל וצריך להחזיר אותו לפרופורציות הנכונות.

אורית נוקד: לכן אני רוצה להגיש הסתייגות שהמשמעות שלה – צמצום חוק ההסדרים אך ורק לנושאים שיש להם היבט תקציבי.

אורית נוקד: אני שמחה לומר שבעצם, השנה, הכנסת הלכה בגישה הזו.

אורית נוקד: מתוך 136 סעיפים הגענו למצב שכמעט 2/3 מהסעיפים הוצאו.

אורית נוקד: אני רוצה לקרוא את ההסתייגות שלי שמתייחסת לתוכן סעיף 1, שהוא – מטרת החוק, אבל לפני כן הייתי רוצה להציע שם חדש לחוק ההסדרים.

אורית נוקד: במקום השם הקיים – שהוא ייקרא: החוק להשלמת התקציב לשנת 2008 (תיקוני חקיקה).

אורית נוקד: ועכשיו אני רוצה לקרוא לכם את ההסתייגות שלי.

אורית נוקד: אני חייבת לומר לכם שלפני כשנה וחצי עברה במליאת הכנסת בקריאה טרומית הצעת חוק שלי לצמצום חוק ההסדרים.

אמנון כהן: כמה סעיפים מותר, לפי החוק שלך?

אורית נוקד: רק לנושאים שיש להם היבט תקציבי.

אורית נוקד: מה שקרה הוא שלמרות שהחוק עבר בקריאה טרומית הוא הגיע לוועדת החוקה ושם הוא נתקע.

אורית נוקד: הוא נתקע כי הוא צריך עכשיו להיות משולב עם כל החוקים שאנחנו מנסים לשנות את - -ץ אחד הנושאים שעלה הוא שקשה מאד למצוא הגדרה לחוק ההסדרים.

אורית נוקד: אז נראה לי שהדרך הנכונה לשנות את חוק ההסדרים היא באמצעות שינוי שיבוא מתוך חוק ההסדרים.

אורית נוקד: כמו שחוק ההסדרים מבטל חוקים, כך עכשיו אנחנו נבטל את הדרך הנלוזה הזו שנקראת "חוק ההסדרים".

אורית נוקד: ההסתייגות אומרת כך, ואני מבקשת שהיא תירשם: הסתייגות לסעיף 1 – "חוק זה בא לתקן חוקים שונים ולקבוע הוראות נוספות הקשורות במטרה להשיג את יעדי התקציב והמדיניות הכלכלית לשנת הכספים 2008.

אורית נוקד: סעיפי החוק יהיו בעלי זיקה ישירה לתקציב 2008".

אורית נוקד: עכשיו אני רוצה להוסיף גם הוראה נוספת: "הוראה זו תחול גם על חוק ההסדרים 2009".

אורית נוקד: שמעתי את פרופ' טרכטנברג מדבר על זה שאי אפשר לשנות חוקי משחק תוך כדי משחק.

אורית נוקד: אז כבר הכנסת שינתה את זה ל – 2008 ואני רוצה שהיא תשנה את זה גם ל – 2009.

אורית נוקד: אני רוצה שתהיה הצבעה על ההסתייגות הזו בערב.

קריאה: - - -

אורית נוקד: אם אפשר להצביע עכשיו אני אשמח.

אדוני היושב ראש, אני לא רוצה להאריך בעניין הזה מכיוון שאני מבין שעוד מלאכה רבה לפנינו.

אני מבקש רק הסתייגות לשם החוק ולמטרת החוק – במקום מה שכתוב, שיהיה כתוב:

הצעת חוק ההסדרים של חברי הכנסת, שאינם מסכימים לחלק גדול מהחקיקה הזאת אבל חוששים מבחירות.

כך אני מבקש שיירשם, שזה יהיה שם החוק.

מי שיצביע בעד החוק – חושש מבחירות.

מי שלא יצביע בעדו, לא חושש.

אני מבקש לאשר את מטרת החוק בוועדה.

אם חס וחלילה הוועדה לא תאשר את זה, אז אני מבקש להעלות את זה כהסתייגות שלי למליאה.

אני אסביר למליאה למה אני מתכוון.

בסעיף 1 –מטרת החוק, אני חושב שדווקא בזה הממשלה צודקת: ,חוק זה בא לתקן חוקים שונים" – אני לא מתווכח, צריך להשאיר את זה – "...

לבטל חוקים ולקבוע הוראות נוספות במטרה.

.." ופה אני רוצה קצת לשנות ולקבוע הוראות נוספות: במטרה לאלץ את חברי הכנסת שהצביעו בעד חוקים שלפי דעת משרד האוצר הם לא ראויים או שלא יצביעו בעד חוקים שמשרד האוצר מביא אותם ומטרת החוק הזו באה להעביר את כל מה שהם רוצים תוך פגיעה בשכבות הכלכליות החלשות ושאין אפשרות לעשות את זה בחקיקה רגילה.

שלי יחימוביץ': יש לי שתי הסתייגויות.

שלי יחימוביץ': אחת – אני רוצה להוסיף לסעיף מספר 1 "..

שלי יחימוביץ': תוך רמיסת הדמוקרטיה הפרלמנטרית, ערעור הלגיטימציה של נבחרי הציבור ופגיעה בשדרות רחבות באוכלוסייה ובביטחון אזרחי ישראל".

שלי יחימוביץ': ההסתייגות השניה, בהשראתו של חבר הכנסת בן ישראל, בהיותי חובבת science fiction – כדלקמן: "חוק זה ישמיד עצמו בסיום הקראתו".

אבישי ברוורמן: מכיוון שעמדת מפלגת העבודה עוד לפני הבחירות היתה שיש לבטל את חוק ההסדרים, אבל עקב ההתנהלות הבעייתית שקיימת בכל המערכות צריך לעשות את זה בהדרגה, אני מצרף את הסתייגות שלי ברוח של אורית נוקד ואני אומר: כל המוסיף גורע.

חיים אורון: לשם החוק – אוסיף : " חוקים מן הגורן ומן היקב לקיבוע מדיניות כושלת שעבר זמנה".

חיים אורון: ההסתייגות השניה היא מהותית: "חוק זה בא לתקן חוקים שונים, לבטל חוקים ולקבוע הוראות נוספות במטרה להשיג את יעדי המדיניות הכלכלית של הממשלה שנמשכת משנת 2003 עד 2008.

חיים אורון: חוק הסדרים במתכונתו הקיימת יעבור מן העולם החל מ – 2009 כפי שבא לידי ביטוי בדברי רוב רובם של חברי הכנסת".

יצחק וקנין: שהביטול של החוק הזה יהיה עם ביטול המכירה של החמץ בפסח.

יצחק וקנין: אז יגמרו עם הכל, זה הפתרון היחידי.

ראובן ריבלין: - -הסתייגות דומה להסתייגות חבר הכנסת אורון.

ראובן ריבלין: אני רוצה לומר לחבר הכנסת אורון שביבי נתניהו אינו הקב"ה ואפשר לנקוט בשמו במפורש.

ראובן ריבלין: אתה יכול לומר – 2003, בראשות ביבי נתניהו.

ראובן ריבלין: לגוף העניין – אין לי הערה לגבי שם החוק, לגבי מטרת החוק אני מבקש להכניס הסתייגות האומרות כך: לתקן את המטרה, שתהיה כתובה כך: "חוק זה בא לתקן חוקים שונים, לבטל חוקים ולקבוע הוראות נוספות במטרה להעביר ממשלה רעה זו מן הארץ לטובת מדינת ישראל".

אמנון כהן: אני מודה לכם, הישיבה נעולה.